Az oktatási és nevelési rendszer alapjairól szóló törvény (az SZK Hivatalos Közlönye, 88/2017., 27/2018. szám – más törvény, 10/2019., 27/2018. szám – más törvény, 6/2020., 129/2021., 92/2023. és 19/2025. szám) 185. szakaszának 1. bekezdése alapján, figyelemmel a törvény 28. szakasza 5. bekezdésének 1. pontjára és 6. bekezdésére, továbbá a tartományi közigazgatásról szóló tartományi képviselőházi rendelet (VAT Hivatalos Lapja, 37/2014., 54/2014. szám – más határozat, 37/2016., 29/2017., 24/2019., 66/2020. és 38/2021. szám) 15. szakasza, 16. szakaszának 2. bekezdése, 24. szakaszának 2. bekezdése és 37. szakaszának 4. bekezdése alapján, a tartományi oktatási, jogalkotási, közigazgatási és nemzeti kisebbségi – nemzeti közösségi titkárhelyettes a tartományi oktatási, jogalkotási, közigazgatási és nemzeti kisebbségi – nemzeti közösségi titkár 2024. június 10-én kelt, 001642201 2024 09427 002 001 000 001 04 007 számú határozata alapján

**SZABÁLYZATOT**

hoz

**A VAJDASÁG AUTONÓM TARTOMÁNYI SZÉKHELYŰ KÖZÉPISKOLÁK 2024/2025. TANÉVRE VONATKOZÓ ISKOLAI NAPTÁRÁRÓL SZÓLÓ SZABÁLYZAT MÓDOSÍTÁSÁRÓL**

**1. szakasz**

A Vajdaság autonóm tartományi székhelyű középiskolák 2024/2025. tanévre vonatkozó iskolai naptáráról szóló szabályzatban (VAT Hivatalos Lapja, 27/2024., 36/2024. szám) a 3. szakasz 4. bekezdése a következőképpen módosul:

„Kivételes esetben, amikor a gimnáziumok és a szakközépiskolák nem tudják teljes mértékben megvalósítani az oktató-nevelő munka kötelező formáit az éves szinten előírt tanítási hetek és tanítási napok teljes számában, az oktatás addig folyik, amíg a tanítási napok legalább kétharmada teljesül, annak érdekében, hogy a tantárgyak keretében meghatározott alapvető célok és elvárt tanulási eredmények megvalósuljanak.”

**2. szakasz**

A 4. szakasz az alábbi 6. bekezdéssel bővül:

„Kivételes esetben, a gimnáziumok negyedik osztályos tanulói, a hároméves szakközépiskolák harmadik osztályos tanulói és a négyéves szakközépiskolák negyedik osztályos tanulói számára a második félév 2025. június 27-én, pénteken ér véget.”

**3. szakasz**

A 5. szakasz az alábbi 7. bekezdéssel bővül:

„Kivételes esetben a nyári szünidő a gimnáziumok és a négyéves szakközépiskolák első, második és harmadik osztályos tanulói számára, valamint a hároméves szakközépiskolák első és második osztályos tanulói számára legkésőbb 2025. július 21-én, hétfőn kezdődik.”

**4. szakasz**

A 9. szakaszt törölni kell.

**5. szakasz**

A középiskolák 2024/2025. tanévre vonatkozó iskolai naptárának táblázatos szemléltetését a jelen Szabályzattal egyetemben kell kinyomtatni, és annak szerves részét képezi.

**6. szakasz**

Jelen Szabályzat a Vajdaság AT Hivatalos Lapjában való közzétételének napját követő napon lép hatályba, és az államigazgatásról szóló törvény (az SZK Hivatalos Közlönye, 79/2005., 101/2007., 95/2010., 99/2014., 47/2018. és 30/2018. szám – más törvény) 53. szakaszának 2. bekezdése alapján közzé kell tenni az SZK Hivatalos Közlönyében is.

Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság

Szám: 001796018 2024 09427 001 001 000 001

Újvidék, 2025. május 8.

**A TARTOMÁNYI TITKÁR MEGBÍZÁSÁBÓL**

**Slađana Bursać**

**TARTOMÁNYI TITKÁRHELYETTES**